128. löggjafarþing 2002–2003.

Þskj. 933 — 579. mál.

Fyrirspurn

til heilbrigðisráðherra um lyfjaverð og lyfjakostnað.

Frá Ástu R. Jóhannesdóttur.

1.	Hvaða breytingar hafa verið gerðar á hlutdeild sjúklinga í lyfjakostnaði í hinum ýmsu greiðsluflokkum frá árinu 1995?

2.	Hvaða lyf við algengum sjúkdómum hafa verið flutt milli greiðsluflokka og hvaða áhrif hefur það haft á lyfjakostnað sjúklinga?

3.	Hversu mikið hefur lyfjakostnaður sjúklinga aukist á tímabilinu 1995–2003?

4.	Hvernig hafa reglur um endurgreiðslur til sjúklinga breyst frá 1995?

5.	Hversu margir hafa fengið endurgreiðslu vegna mikils lyfjakostnaðar á hverju ári frá 1995?

6.	Hversu margir hafa á sama tímabili sótt um slíka endurgreiðslu en ekki fengið?

Allar upplýsingar óskast tilgreindar eftir árum.

Skriflegt svar óskast.